armvectores/hy_wikipedia_2023 huggingface dataset:
Չղջիկներ

Չղջիկներ (լատ.՝ Chiroptera), միակ թռչող կաթնասուններն են. պատկանում են ձեռնաթևավորների կարգի կաթնասունների ենթակարգին։ Հայտնի է 1100 տեսակ՝ տարածված ամենուրեք։ Հայաստանում հանդիպում է 28 տեսակ՝ միավորված պայտաքիթ, հարթաքիթ և բուլդոգակերպ չղջիկների ընտանիքներում։
Տեսակների մեծ մասը բնակվում է Հայաստանի հարավային և հարավարևելյան մարզերում, Մեհելիի պայտաքիթ չղջիկը՝ նաև Երևանի շրջակայքում, որոշ տեսակներ (գորշ ականջեղ, եվրոպական լայնականջ, լայնականջ ծալքաշուրթ չղջիկներ)՝ հյուսիսային շրջաններում, փոքր իրիկնաչղջիկը՝ հյուսիսային և հարավային անտառաշատ տարածքներում։


== Ապրելակերպ ==
Առջևի վերջույթները ձևափոխվել են թևերի, մատները երկար են և հենարանի դեր են կատարում թռիչքաթաղանթի համար։ Ցերեկը, փաթաթվելով այդ լայն թևերի մեջ, նրանք գլխիվայր կախվում-մնում են փչակներում, ձեղնահարկերում կամ որևէ մութ տեղում, իսկ գիշերը դուրս են թռչում՝ որսի։ Անաղմուկ ճախրում են երկնքում՝ հաճախակի թափահարելով թևերը։ Չղջիկներն ուտում են մեծ քանակությամբ միջատներ և դրանով զգալի օգուտ են բերում։ Արևադարձային որոշ տեսակներ սնվում են ավելի խոշոր չղջիկների այլ տեսակներով և կրծողներով, առանձին ներկայացուցիչներ՝ բույսերի նեկտարով ու պտուղներով։ Չղջիկները կողմնորոշվում են անդրաձայնով. թռչելիս մոտակա առարկաներից ու միջատներից անդրադարձած իր ձայնի արձագանքով չղջիկը շրջանցում է անշարժ արգելքը կամ հետապնդում միջատին։
Ժամանակակից նավերում կա մի տեղորոշիչ սարք (ռադար), որը նույնպես գործում է անդրաձայնի սկզբունքով և թանձր մառախուղի ժամանակ անգամ օգնում է հայտնաբերելու ժայռը, այսբերգը (սառցալեռը) կամ այլ կարգի վտանգներ։
Չղջիկները բնակվում են փչակներում, ժայռաճեղքերում, քարանձավներում՝ մինչև մի քանի միլիոնի հասնող գաղութներով։ Տարածված են չափավոր կլիմայով վայրերում։ Ցուրտ եղանակին նրանք ձմեռային քուն են մտնում։ Բազմանում են տարին 1 անգամ, ունենում 1–2 ձագ։ Երկարակյաց են. ապրում են մինչև 20 տարի։
Չղջիկների առանձին տեսակներ վարակիչ հիվանդություններ տարածողներ են։ Շատ տեսակներ անհետացման եզրին են՝ շրջակա միջավայրի աղտոտվածության և նրանց սովորական ապրելավայրերի ավերման պատճառով։

Հարավային Ամերիկայում բնակվում է չղջիկների 4 տեսակ, որոնց անվանում են վամպիրներ։ Նրանք սնվում են միայն կաթնասունների ու թռչունների թարմ արյունով։ Վամպիրներն արյունը ոչ թե արտածծում են, այլ լիզում են վերքի վրայից։ Զոհի համար վտանգավոր է ոչ այնքան արյան կորուստը, որքան վամպիրից վարակիչ հիվանդություննում՝ կատաղությամբ) վարակվելու վտանգը։
Զագորսկոե (գյուղ, Սումիի քաղաքային խորհուրդ)

Անվան այլ կիրառումների համար տե՛ս՝ Զագորսկոե (այլ կիրառումներ)Զագորսկոե (ուկրաիներեն՝ Загірське), գյուղ Ուկրաինայի Սումիի մարզի Սումիի քաղաքային խորհուրդում։
2001 թվականի տվյալներով Զագորսկոե գյուղում բնակվում էր 56 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեդովիչի (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ԴեդովիչիԴեդովիչի (ուկրաիներեն՝ Дідовичі), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Դեդովիչի գյուղում բնակվում էր 606 մարդ։ Բնակավայրը զբաղեցնում է 1858 կմ² տարածք։ Բնակչության խտությունը կազմում էր 326,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաղմանյան

Բաղմանյան, հայկական ազգանուն։


== Ազգանունը կրողներ ==
Անդրանիկ Մուսայելի Բաղմանյան (1913), պատմաբան, մանկավարժ։
Հայկազ Պապիկի Բաղմանյան (1963), ՀՀ ռազմական գործիչ։
Վաղինակ Մարտիրոսի Բաղմանյան (1911-1950-ական թթ. հետո), թղթակից։


== Ծանոթագրություններ ==
Կաստիլյո դե Բայուելա

Կաստիլյո դե Բայուելա (իսպ.՝ Castillo de Bayuela), քաղաք և համայնք Իսպանիայում, գտնվում է Տոլեդո նահանգում, Կաստիլյա-Լա-Մանչա ինքնավար մարզի կազմում։ համայնքնը գտնվում է Սերրա դե Սան Վիսենտե շրջանի կազմում։ Տարածքը զբաղեցնում է 37 կմ²։ Բնակչությունը 1009 մարդ (ըստ 2010 թվականի)։ Պրովիցիայի վարչական կենտրոնից հեռու է 71 կմ։


== Ժողովրդագրություն ==


== Արտաքին հղումներ ==
Պաշտոնական էջ(չաշխատող հղում)
Կրասնոյարկա (Կումիրի վտակ)

Անվան այլ կիրառումների համար տե՛ս՝ Կրասնոյարկա (այլ կիրառումներ)Կրասնոյարկա (ռուս.՝ Красноярка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կումիր գետի աջ ափով՝ 27 կմ հեռավորության վրա։ Գետի երկարությունը 33 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200312115100009068
Հիդրոլոգիական ուսումնասիրությունների կոդը -  115100906
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արա Մինասյան (բժիշկ)

Անվան այլ կիրառումների համար տե՛ս՝ Արա Մինասյան (այլ կիրառումներ)Արա Միքայելի Մինասյան (1955, Երևան, Հայկական ԽՍՀ, ԽՍՀՄ), բժիշկ, շտապ օգնության և աղետների բժշկության ամբիոնի վարիչ։
Մխիթար Հերացու անվան Երևանի պետական բժշկական համալսարանի շտապ օգնության և աղետների բժշկության ամբիոնի վարիչ, «Սուրբ Գրիգոր Լուսավորիչ» բժշկական կենտրոնի տնօրեն, բժշկական գիտությունների դոկտոր, պրոֆեսոր։


== Կենսագրություն ==
Արա Մինասյանը ծնվել է 1955 թվականին Երևան քաղաքում։ 1979 թվականին ավարտել է Մխիթար Հերացու անվան Երևանի պետական բժշկական համալսարանի բուժ-կանխարգելիչ ֆակուլտետը։ 1980-1989 թվականներին աշխատել է գլխավոր բժշկի տեղակալ, այնուհետև՝ գլխավոր բժիշկ Էջմիածնի քաղաքային հիվանդանոցում։ 1989-1991 թվականներին եղել է Երևան քաղաքի առողջապահության վարչության պետը։ 1991 թվականին նշանակվել է «Շտապ օգնության» բժշկական կենտրոնի տնօրեն։ Արա Մինասյանի նախաձեռնությամբ 1994 թվականին հիմնվել է «Շտապ օգնության» և աղետների բժշկության ամբիոնը։ 1998 թվականին նշանակվել է Երևանի քաղաքապետարանի առողջապահության և սոցիալական պաշտպանության վարչության պետ։ Այժմ «Սուրբ Գրիգոր Լուսավորիչ» բժշկական կենտրոնի տնօրենն է։ Արա Մինասյանը հեղինակ է 2 մեթոդական ձեռնարկների, և հեղինակ և համահեղինակ՝ ավելի քան 115 գիտական աշխատանքների։


== Վերապատրաստումներ ==
Մոսկվայի Սեմաշկոյի անվան պետական բժշկա-ստոմատոլոգիական համալսարանի մասնագիտացված բժշկական խորհրդում պաշտպանել է թեկնածուական թեզ և ստացել բժշկական գիտությունների թեկնածուի աստիճան։
1992 թվականին ԱՄՆ-ի Կոլումբիայի համալսարանում վերապատրաստվել է «Հիվանդանոցային կառավարում» և «Շտապ օգնություն» թեմաներով։
1994 թվականին ԱՄՆ-ի Բոստոնի համալսարանի Սրտաբանության մասնագիտացված խորհրդի բազայի վրա պաշտպանել է դոկտորական թեզը և ստացել բժշկական գիտությունների դոկտորի աստիճան։
Հայաստանի Հանրապետության Առողջապահության նախարարության Սրտաբանության մասնագիտացված խորհրդի բազայի վրա պաշտպանել է դոկտորական թեզը և ստացել բժշկական գիտությունների դոկտորի աստիճան։


== Պարգևատրումներ ==
Սուրբ Գևորգ Զորավարի անվան «Հանուն Խաղաղ Կովկասի» ոսկե մեդալ
«Փառապանծ մարտիկ» մեդալ
Հայաստանի Ճարտարապետների միության կողմից «Պատվո դիպլոմ»
Վետերան մահապարտների միության կողմից «Արծիվ 30» շնորհակալագիր
Հայաստանի Հանրապետության նախագահի կողմից «2-րդ աստիճանի մեդալ» Հայրենիքին մատուցած ծառայությունների համար
«Անդրանիկ Օզանյանի անվան շքանշան» ՀՀ պաշտպանության նախարարության կողմից
Նանսենի անվան շքանշան
Առողջապահության Ազգային ինստիտուտի 50-ամյակի առթիվ՝ շքանշան երկարատև բարեխիղճ աշխատանքի համար


== Ծանոթագրություններ ==


== Աղբյուրներ ==
Минасян Ара Микаелович


== Արտաքին հղումներ ==
«ՍՈՒՐԲ ԳՐԻԳՈՐ ԼՈՒՍԱՎՈՐԻՉ» ԲԺՇԿԱԿԱՆ ԿԵՆՏՐՈՆ Archived 2017-12-15 at the Wayback Machine.
Ֆրից Շտերն

Ֆրից Շտերն (գերմ.՝ Fritz Richard Stern; փետրվարի 2, 1926(1926-02-02)[…], Վրոցլավ, Lower Silesia Province, Պրուսիայի ազատ պետություն, Վայմարյան Հանրապետություն - մայիսի 18, 2016(2016-05-18)[…], Նյու Յորք, Նյու Յորք, ԱՄՆ), գերմանահրեական ծագմամբ ամերիկացի պատմաբան։


== Կենսագրություն ==
Ֆրից Շտերնը հայրը եղել է բժիշկ, Առաջին համաշխարհային պատերազմի վետերան։ Մայրը եղել է ուսուցչուհի, դասագրքերի հեղինակ, դպրոցական կրթության բարեփոխիչ։ 19-րդ դարի վերջին ընտանիքը հուդայականությունից հրաժարվել և լյութերականություն է ընդունել։ Ֆրիցը կնքվել և անվանվել է պապի անունով, ով հայտնի քիմիկոս, Նոբելյան մրցանակի դափնեկիր Ֆրից Հաբերն էր։ Նա նույնպես ժամանակին ընդունել է լյութերականություն։ 1938 թվականին ընտանիքը, փախչելով նացիստներից, տեղափոխվել է ԱՄՆ և հիմնվել Նյու Յորքում։ Ֆրից Շտերնը ավարտել է Կոլումբիայի համալսարանը, իսկ 1953- 1997 թվականներին դասավանդել այնտեղ։


== Գիտական գործունեություն ==
Ֆրից Շտերնի գիտական հետաքրքրությունների կենտրոնում են գերմանացիների և հրեաների հարաբերությունները 19-20-րդ դարերում՝ գերմանական նացիոնալիզմի վերելքի, հակասեմականության, քսենոֆոբիայի, «հատուկ ճանապարհի» գաղափարախոսության, նացիզմի ձևավորման և զարգացման, Հոլոքոստի սկսման և ծավալման շրջանակներում։ Նրա բոլոր աշխատությունները թարգմանվել են աշխարհի տարբեր լեզուներով։


== Աշխատություններ ==
Մշակութային հուսահատության քաղաքականությունը։ Աշխատանք գերմանական գաղափարախոսության վերելքի մասին (1963)
Պատմության տարբերակումները. Վոլտերից մինչ մեր օրերը (1970)
Ոսկի և երկաթ. Բիսմարկը, Բլեյքրոդերը և Գերմանական կայսրության հիմնադրումը  (1977)
Ապազատականացման ձախողումները։ Էսսեներ Գերմանիայի ժամանակակից քաղաքական մշակույթի մասին (1973)
Գերմանիա 1933. 50 տարի անց (1983)
Երազանքներ և շփոթություններ.գերմանական պատմության դրաման (1987)
Էյնշտեյնի գերմանական աշխարհը (1999)
Հինգ Գերմանիաներ, որոնք ես գիտեմ (2006, հիշողություններ)
Ոչ սովորական մարդիկ Դետրիխ Բոնհոֆֆեր և Հանս ֆոն Դոհնայի, and Hans von Dohnanyi, Հիտլերի դեմ են դուրս գալիս եկեղեցին և պետությունը (Էլիզաբեթ Շիֆթոնի համահեղինակությամբ), (New York Review Books Collections: 2013, ISBN 978-1590176818:


== Ճանաչում ==
Ֆրից Շտերնը 1999 թվականին արժանացել է «Գերմանացի գրավաճառների խաղաղության մրցանակին»։ 2002 թվականին դարձել է Վրոցլավի համալսարանի պատվավոր դոկտոր։ 2006 թվականին արժանացել է Գերմանիայի պատվավոր շքանշանի։ 2007 թվականին Բեռլինի հրեական թանգարանի կողմից արժանացել է «համբերության մրցանակի»։ 2009 թվականին արժանացել է «Մարիոն Դենգոֆի միցանակի» և այլ մրցանակների։


== Գրականություն ==
Fritz Stern at 70/ Marion Fishel Deshmukh, Jerry Z. Muller, eds. Washington: German Historical Institute, 1997


== Ծանոթագրություններ ==


== Արտաքին հղումներ ==
Հարցազրույց 2007 թվական Archived 2010-10-04 at the Wayback Machine. (գերմ.)
Ֆրից Շտերն։ Պատմության գլխավոր դասը Archived 2008-12-04 at the Wayback Machine. (անգլ.)
Չերվոնայա Զիրկա (այլ կիրառումներ)

Չերվոնայա Զիրկա, կարող է վերաբերել՝

Չերվոնայա Զիրկա - ավան, Ուկրաինայի Վիննիցայի մարզի Լիպովեցի շրջանում
Չերվոնայա Զիրկա - գյուղ, Ուկրաինայի Դոնեցկի մարզի Վելիկոնովոսյոլկովսկի շրջանում
Չերվոնայա Զիրկա - գյուղ, Ուկրաինայի Ժիտոմիրի մարզի Բերդիչևի շրջանում
Չերվոնայա Զիրկա - գյուղ, Ուկրաինայի Խմելնիցկիի մարզի Խմելնիցկիի շրջանում
Չերվոնայա Զիրկա - գյուղ, Ուկրաինայի Նիկոլաևի մարզի Բաշտանկայի շրջանում
Չերվոնայա Զիրկա - գյուղ, Ուկրաինայի Նիկոլաևի մարզի Սնիգիրյովկայի շրջանում
Չերվոնայա Զիրկա - գյուղ, Ուկրաինայի Չեռնիգովի մարզի Բախմաչի շրջանում
Մասայոսի Նագատա

Մասայոսի Նագատա (ճապ.` 永田 雅宜, փետրվարի 9, 1927(1927-02-09), Այչի, Ճապոնիա - օգոստոսի 27, 2008(2008-08-27), Կիոտո, Ճապոնիա), ճապոնացի մաթեմատիկոս, տեղափոխական  հանրահաշվի և հանրահաշվական երկրաչափության գծով մասնագետ։ 1958 թվականին  նա ներկայացրեց  Հիլբերտի տասնչորսերորդ պրոբլեմի հաստատման հակաօրինակ։


== Կենսագրություն ==
Նագատան ծնվել է 1927 թվականին, 1947 թվականին ընդունվել է Նագոյայի համալսարան, որտեղ եղել է Տադասի Նակայամայի աշակերտը։ 1950 թվականին ավարտել է համալսարանը և որոշ ժամանակ Նագոյայի համալսարանում  աշխատել է ասիստենտ և դասախոս, այնուհետև փոխադրվել Կիոտոյի համալսարան, 1963 թվականին ստացել  պրոֆեսորի պաշտոն և այդ պաշտոնում մնացել մինչև թոշակի անցնելը` 1990 թվականը։
Նագատան հատկապես հայտնի է որպես առանցքային հակաօրինակների հեղինակ, գծային հանրահաշվական խմբի օրինակ, այլ տարբերակային հանրահաշիվ, որը չի համարվում վերջնաստեղծված (Բացասաբար լուծելով Հիլբերտի 14-րդ պրոբլեմը), լրիվ հանրահաշվական բազմազանության օրինակ, որն անհնար է տեղավորել տարածական հարթության վրա, նյոթերովի օղակի անսահմանության օրինակ և այլն։ Կոմպակտաֆիկացիայի մասին Նագատայի թեորեման հաստատում է, որ ցանկացած հանրահաշվական բազմազանություն թույլատրում է ներդրում լրիվ բազմազանության մեջ։ Ավտոմորֆոզների մասին Նագատայի վարկածի համաձայն գոյություն ունեն երեք փոփոխականներով օղակի բազմանդամի ավտոմորֆիզմներ, որոնք հնարավոր չէ ներկայացնել «տարրական» ավտոմորֆիզմների համակցության տեսքով (այդպիսի  ավտոմորֆիզմները կոչվում են «վայրի»)։ 2003 թվականին  Շեստակովը և Ումիրբաևն ապացուցեցին, որ Նագատայի առաջարկած օրինակը իրականում համարվում է վայրի ավտոմորֆիզմ։


== Անդամակցություն ==
1975-1978 թվականներին Նագատան եղել է Միջազգային մաթեմատիկական միության Գործադիր կոմիտեի անդամ, 1979-1982 թվականներին` Միության փոխնախագահը :


== Պարգև ==
1986 թվականին պարգևատրվել է Ճապոնական ակադեմիայի մրցանակով։


== Ընտրված աշխատանքներ ==
Nagata, Masayoshi. Local rings. - New York-London: Interscience Publishers, 1962. - (Interscience Tracts in Pure and Applied Mathematics).
Nagata, Masayoshi. On the imbeddings of abstract surfaces in projective varieties // Mem. Coll. Sci. Univ. Kyoto. Ser. A. Math. - 1957. - № 30. - С. 231–235. MR: 0094358
Nagata, Masayoshi. On the fourteenth problem of Hilbert. (англ.) // Proc. Internat. Congress Math., Cambridge University Press. - 1958. - P. 459–462.


== Ծանոթագրություններ ==


== Արտաքին հղումներ ==
Masayoshi Nagata Archived 2017-06-04 at the Wayback Machine.
Խուցի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզում՝ Խոսրովի արգելոցում գտնվող Խուց գյուղատեղիի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ժովտնևոե (գյուղ, Կոնոտոպի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), գյուղ Ուկրաինայի Սումիի մարզի Կոնոտոպի շրջանում։ Բնակավայրը նախկինում նաև անվանվել է Կուրիլովկա։
2001 թվականի տվյալներով Ժովտնևոե գյուղում բնակվում էր 740 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրոմովայա Բալկա

Գրոմովայա Բալկա (ուկրաիներեն՝ Громова Балка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Գրոմովայա Բալկա գյուղում բնակվում էր 70 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերին Խևի

Վերին Խևի կամ Ցանգուրա (աբխազ.` Цангура, վրաց.՝ ზემო ხევი, Զեմո Խևի), գյուղ Աբխազիայի Գագրայի շրջանում, Գագրայից 8 կմ արևելք։ Գտնվում է ծովի մակարդակից 100 մ բարձրության վրա։


== Բնակչությունը ==
1959 թվականի տվյալներով, գյուղում ապրում էր 297 մարդ, հիմնականում հայեր, իսկ 1989 թվականին` 262 մարդ, հիմնականում կրկին հայեր, նաև աբխազներ և վրացիներ։
Բնակիչները զբաղվում են ցիտրուսային կուլտուրաների և ծխախոտի մշակությամբ, ինչպես նաև այգեգործությամբ։ Գյուղն ունի հայկական տարրական դպրոց։
Հայերը եկել են Սամսունի շրջակայքից` 1915 թվականին։


== Անվանումը ==
1944-1948 թվականներին, գյուղը կոչվել է Հայկական Հովիտ (Սոմխուր Խեոբա - სომხურ ხეობა), 1948 թվականից` Զեմո Խևի, իսկ 1992 թվականին վերանվանվել` Ցանգուրա։


== Ծանոթագրություններ ==
Գոստինոե (գյուղ, Զնամենկայի շրջան)

Անվան այլ կիրառումների համար տե՛ս՝ ԳոստինոեԳոստինոե (ուկրաիներեն՝ Гостинне), գյուղ Ուկրաինայի Կիրովոգրադի մարզի Զնամենկայի շրջանում։
2001 թվականի տվյալներով Գոստինոե գյուղում բնակվում էր 294 մարդ։ Բնակավայրը զբաղեցնում է 0,82 կմ² տարածք։ Բնակչության խտությունը կազմում էր 358,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նատալի Դեսսե

Նատալի Դեսսե (ֆր.՝ Nathalie Dessay, ապրիլի 19, 1965(1965-04-19), Լիոն, Ռոն, Ռոն-Ալպ, Ֆրանսիա), ֆրանսիացի օպերային երգչուհի (կոլորատուրային սոպրանո)։ Հայտնի է ֆրանսիական և իտալական դասական օպերաներում (Մոցարտ, Օֆենբախ, Բելլինի, Դոնիցետտի) գլխավոր դերերգերի կատարմամբ։ Ելույթ է ունենում աշխարհի լավագույն օպերային թատրոններում։


== Կենսագրություն ==
Պատանեկան տարիներին ցանկացել է դառնալ բալետի պարուհի, այնուհետև՝ դերասանուհի։ Երբ Նատալի Դեսսեն զբաղվում էր դերասանական վարպետության դասերով, նրա մոտ հայտնաբերվեցին երաժշտական ընդունակություններ։ Դեսսեն ընդունվեց Բորդոյի ազգային կոնսերվատորիա, աշխատել է Թուլուզի ազգային նվագախմբում։
Les voix Nouvelles մրցույթում արժանացել է գլխավոր մրցանակի և մեկ տարի կատարելագործվել է Վիեննայում։ Դրան հետևել են դերերի առաջարկները ֆրանսիական և արտասահմանյան օպերային թատրոնների կողմից։ Խաղացել է Մոցարտի, Վինչենցո Բելլինիի, Վերդիի, Շտրաուսի և այլոց օպերաներում։
Նատալի Դեսսեն ամուսնացած է բաս-բարիտոն Լորան Նաուրիի հետ, ունի 2 դուստր։ Ընդունել է ամուսնու հավատքը՝ հուդայականություն։


== Սկավառակագրություն ==
La Sonnambula (Bellini)
Die Zauberflote (Mozart)
Lucie de Lammermoor (Donizetti)
Orphée aux Enfers (Offenbach)
Les Contes d’Hoffman (Offenbach)
Mass in C Minor (Mozart)
Lakme (Delibes)
Mitridate (Mozart)
Alcina (Handel)
L’Orfeo (Monteverdi)
Vocalise (Rachmaninov)
Il Trionfo del Tempo e del disinganno (Handel)
Magnificat (Bach) and Dixit Dominus (Handel)
The Miracle of the Voice
Delirio- Cantatas (Handel)
Joyeux Noel (Voice-over work for soundtrack)
Mozart Heroines
French Opera Arias
Amor: Scenes and Lieder (R. Strauss)


== Ծանոթագրություններ ==


== Արտաքին հղումներ ==
Պաշտոնական կայք Archived 2016-11-22 at the Wayback Machine.
Վեսելոե (այլ կիրառումներ)

Վեսելոե, կարող է վերաբերել՝

Վեսելոե - ավան, Ուկրաինայի Չեռնիգովի մարզի Բախմաչի շրջանում
Վեսելոե - գյուղ, Ուկրաինայի Խարկովի մարզի Լոզովայայի շրջանում
Վեսելոե - գյուղ, Ուկրաինայի Խարկովի մարզի Լոզովայայի շրջանում
Վեսելոե - գյուղ, Ուկրաինայի Խարկովի մարզի Խարկովի շրջանում
Վեսելոե - գյուղ, Ուկրաինայի Խարկովի մարզի Շևչենկոյի շրջանում
Վեսելոե - գյուղ, Ուկրաինայի Խարկովի մարզի Պերվոմայսկի շրջանում
Վեսելոե - գյուղ, Ուկրաինայի Խարկովի մարզի Վելիկոբուրլուկիի շրջանում
Սոլդատսկի գյուղական խորհուրդ (Վելիկոպիսարևսկի շրջան)

Սոլդատսկի գյուղական խորհուրդ  (ուկրաիներեն՝ Солдатська сільська рада), Ուկրաինայի Սումիի մարզի Վելիկոպիսարևսկի շրջանում։
2001 թվականի տվյալներով Սոլդատսկի գյուղական խորհրդում բնակվում էր 1124 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սյուանկուն Սի

Սյուանկուն Սի (Կախված տաճար, չինարեն ավանդ. 懸空寺, հեշտ. 悬空寺 , պինին: Xuánkōng Sì, պալլ.: Սյուանկուն Սի), Չինաստանի Շանյոն նահանգում Խենշան սուրբ լեռան մոտ ժայռի վրա կառուցված տաճարային համալիր։ Վանքը գտնվում է Դատուն քաղաքից 65 կմ հարավ-արևելք։ Դատունի մոտակայքում կան Յունգան քարանձավները։
«Սյուանկուն Սի»-ն ունի մեծ պատմական նշանակություն, այնտեղ հաճախում են բազմաթիվ զբոսաշրջիկներ։ Վանքը կառուցվել է 491 թվականին Հյուսիսային Վեյ թագավորական հարստության օրոք։ Տաճարային համալիրում միավորված են բուդդայական, դաոսական և կանֆուցիական թեմերը։
Վանքում ուղղաձիգ պատի երկայնքով դասավորված են 40 դահլիճ և տաղավար։ Շինությունները պահվում են ժայռին հենված փայտե գերաններով։ Ժայռը օգտագործվում է, որպես շինությունների ետևի պատ։ Պատի վրա փորագրված են Բուդդայի պատկերներ։
Տաճարում տարբեր նյութերից 80 արձան է կանգնեցված։ Ամենամեծ խորաքանդակի անունն է Թաթխաթի։
Տաճարը 1982 թվականից պահպանվում է, որպես Չինաստանի Ժողովրդական Հանրապետության ազգային հուշարձան։
«Սյուանկուն Սի»-ն Չինաստանում միակ տաճարն է, որտեղ միավորված են երեք կրոնական-փիլիսոփայական դպրոցներ՝ բուդդայականը, դաոսականը և կանֆուցիականը։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Николишин Александр Сокровища династии Северная Вэй. / А. Николишин // Дыхание Китая. – 2014. – № 4(229). – С. 44–45. Archived 2017-06-27 at the Wayback Machine. (ռուս.)
Das "Hängende Kloster", in dem Buddhismus, Taoismus und Konfuzianismus gleichzeitig zusammen gelebt werden (անգլ.)
Xuankong-Tempel(չաշխատող հղում) (անգլ.)
ՖԻՖԱ Աշխարհի առաջնություն 2014 (Ընտրական փուլ, ՈՒԵՖԱ) H խումբ

Այս էջը ցույց է տալիս 2014 թ. Ֆուտբոլի աշխարհի առաջնություն ընտրական փուլի աղյուսակներն ու արդյունքները H խմբի։


== Աղյուսակ ==
Գուրժան

Անվան այլ կիրառումների համար տե՛ս՝ Գուրժան (այլ կիրառումներ)Գուրժան (պորտ.՝ Gurjão), համայնք Բրազիլիայում՝ Պարաիբա նահանգի կազմում։ Գտնվում է Բորբորեմայի մարզում։ Մտնում է Կարիրի Օրիենտալի գավառի կազմի մեջ։ Բնակչությունը կազմում է 2985 մարդ՝ 2006 թվականի տվյալներով։ Գրավում է 343,21 կմ2 տարածք։ Բնակչության խտությունը՝ 8,7 մարդ/կմ²։


== Պատմություն ==
Քաղաքը հիմնադրվել է 1962 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 9.377.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.141,37 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,639 (տվյալները՝ ՄԱԿ-ի զարգացման ծրագրի)։
Լորենցո Պելեգրինի

Լորենցո Պելեգրինի (իտալերեն՝ Lorenzo Pellegrini, հունիսի 19, 1996(1996-06-19), Հռոմ, Իտալիա), իտալացի ֆուտբոլիստ, կիսապաշտպան։ Ֆուտբոլիստը խաղում է Իտալիայի ֆուտբոլի ազգային հավաքականում և «Ռոմա»-ում։


== Ակումբային կարիերա ==
Լորենցոն ծնվել է Հռոմում և համարվում է «Ռոմայի» ֆուտբոլային ակադեմիայի սան։ 2015 թվականի մարտի 22-ին իր նորամուտը «Սերիա Ա»-ում նշել է «Չեզենայի» դեմ խաղում փոխարինման դուրս գալով 67-րդ րոպեին փոխարինելով Սալիխա ՈՒչանին։
2015 թվականի հունիսի 30-ին Լորենցոն հեռացել է «Ռոմայից» և պայմանագիր է կնքել «Սասուոլո»-ի հետ։ Տրանսֆերի գինը կազմել է 1.25 մլն․ եվրո։ 2015 թվականի նոյեմբերի 8-ին իր նորամուտն է նշել նոր ակումբի կազմում՝ դուրս գալով դաշտ հիմնական կազմում «Կարպի»-ի հետ խաղում։ Այդ օրվանից հետո նա համարվում էր հիմնական կազմի խաղացող։ 2015-2016 մրցաշրջանում նա մասնակցել է 19 հանդիպման ևդարձել 3 գոլի հեղինակ։
2017 թվականի հունիսի 30-ին Պելեգրինին պայմանագիր է կնքել «Ռոմայի» հետ, մինչև 2022 թվականի հունիսի 30-ը, տրանսֆերի գինը կազմել է 10 մլն․ եվրո։


== Կարիերան ազգային հավաքականում ==
2014 թվականից խաղացել է Իտալիայի երիտարսադական հավաքականում։ 2016 թվականի հունիսի 2-ին իր նորամուտն է նշել Իտալիայի երիտասարդական հավաքականում՝ դաշտ դուրս գալով հիմնական կազմում Ֆրանսիայի երիտասարդական հավաքականի հետ ընկերական խաղում։


== Կարիերայի վիճակագրություն ==


=== Ակումբ ===
27 սեպտեմբերի 2017-ի դրությամբ


=== Հավաքականում ===
11 հունիս 2017-ի դրությամբ


== Ծանոթագրություններ ==
Մեծ Խավլեթ

Մեծ Խավլեթ (վրաց.՝ დიდი ხავლეთი), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 960 մետր։ Բնակչությունը՝ 0 մարդ (ըստ 2014 թվականի տվյալների)։ Հեռախոսային կոդ՝ +995։


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
Գրապահարան

Գրապահարան (պահարան գրքերի համար), պահարան, որը նախատեսված է գրքերը պահելու համար։ Առավելապես գրապահարանները պատրաստվում են ապակենման կամ ամբողջությամբ ապակե դռներով, հիմնամասում կան դարակներ, որոնց բարձրությունը կառավարելի է։ 
Գրապահարանները կարող են լինել ամբողջական կամ կազմված լինել մեկ կամ երկու բաժնից։ Սովորաբար ստորին բաժինն ունենում է դարակներ կամ ամբողջովին փակ դռներով տուփեր, իսկ վերին բաժնի ապակե դռների ներսում տեղավորվում են վերադասավորվող դարակներ, որոնք թույլ են տալիս կարգավորել դարակների միջև տարածությունը՝ կախված գրքերի չափերից։ Գրապահարանի ստորին բաժինը կարող է վերևինի հետ նույն լայնությունն ունենալ կամ էլ փոքր-ինչ ավելի լայն լինել։ Սովորաբար ստորին հատվածում պահում են մեծ չափսերի գրքերը։ Դարակներում գրքերը կարող են տեղավորվել մեկ կամ երկու շարքով։ Գրապահարանների դռները լինում են սռնիներով կամ շարժական, ապակեպատ կամ հարթ փայտե։ Գրապահարանը մասակազմավոր կահույքի կազմում իրենից ներկայացնում է ուղղահայաց առանձին մաս՝ դրված մեկը մյուսի վրա։


== Տես նաև ==
Հանրային գրապահարան


== Ծանոթագրություններ ==


== Գրականություն ==
Шкаф книжный // Краткая энциклопедия домашнего хозяйства / под ред. А. И. Ревина. — М.: Советская энциклопедия, 1960. — Т. 2. — С. 705. — 770 с.
Мебель для хранения различных предметов // Товароведение и организация торговли непродовольственными товарами / под. ред. А. Н. Неверова, Т. И. Чалых. — М.: ПрофОбрИздат, 2001. — С. 390. — 464 с. — 30 000 экз. — ISBN 5-94231-008-4
Քաջբերունիներ

Քաջբերունիներ (գրաբ.՝ Քաջբերունեաց ցեղ), հայկական նախարարական տոհմ Մեծ Հայքում՝ Արշակունիների կառավարման ժամանակ, Մարզպանական Հայաստանում և Արմինիա կուսակալությունում։ Ըստ Զորանամակի եղել են Հարավային զորավարության մեջ և ունեցել 100 զինվոր։ Քաջբերունիների ժառանգական հայրենիքը Տուրուբերան նահանգի Աղիովիտ (ուշ ժամանակների Քաջբերունիք) գավառն էր։


== Պատմություն ==
Քաջբերունիների նախարարական տոհմը Մեծ Հայքի արունիքում՝ Գահնամակում, ըստ Սահակ Պարթևի զբաղեցնում էր 57-րդ բարձը։ Ըստ Եղիշե պատմիչի և Ղազար Փարպեցու, Քաջբերունիներից՝ Ներսեհ Քաջբերունին մասնակցել է Վարդանանց պատերազմին և եղել է սպարապետ Վարդան Մամիկոնյանի զինակիցը, որտեղ եղել է Երկրորդ զորամասի հրամանատար՝ Խորեն Խորխոռունու նիզակակիցը և իր 7 տոհմակիցներով զոհվել Ավարայրի ճակատամարտում 451 թվականի մայիսի 26-ին։ 9-րդ դարում Քաջբերունիների տիրույթները հայտնվել էին Վասպուրականում, որի պատճառով, նրանք կախյալ վիճակում էին գտնվում Վասպուրականում իրենց տիրույթները ընդարձակած Արծրունիներից։ 852-855 թվականներին, Բուղայի արշավանքների ժամանակ՝ 851 թվականին, Գրիգոր Քաջբերունին մասնակցել է զորավար Մուսեի դեմ պատերազմին։


== Ծանոթագրություններ ==


== Տես նաև ==
Գահնամակ
Միքայել Ջոթյան

Միքայել Ջոթյան (մայիսի 5, 1925(1925-05-05), Մեծ Պարնի, Հայաստան - հունվարի 7, 2007(2007-01-07), Երևան, Հայաստան), հայ բժիշկ, մանկաբույժ, գիտությունների թեկնածու, դոցենտ։


== Կենսագրություն ==
Ծնվել է 1925 թ. մայիսի 5-ին Հայաստանի Մեծ Պարնի գյուղում։ Ավարտելով ծննդավայրի միջնակարգ դպրոցը՝ անմիջապես համալրել է ֆաշիզմի դեմ մարտնչող բանակի շարքերը և նրա հետ անցել ամբողջ հաղթական ճանապարհը։ Մեծ Հայրենականում ցուցաբերած արիության համար նա արժանացել է «Հայրենական պատերազմի առաջին աստիճանի» շքանշանի, «Խիզախության համար» մեդալի և մոտ մեկուկես տասնյակ այլ մեդալների։
1945 թ.-ին՝ պատերազմի ավարտից հետո, Միքայել Ջոթյանն անմիջապես ընդունվում է Երևանի պետական բժշկական ինստիտուտը և այն գերազանցությամբ ավարտելուց հետո աշխատանքի անցնում Նալբանդում՝ իբրև շրջանային հիվանդանոցի գլխավոր բժիշկ, իսկ կարճ ժամանակ անց նրան նշանակում են Սպիտակի շրջանի առբաժնի վարիչ, որտեղ աշխատում է մինչև 1955 թ. նոյեմբերը։
1955 թ.-ին Միքայել Ջոթյանն ընդունվում է Մոսկվայի բժշկական ակադեմիայի պեդիատորիայի ինստիտուտի ասպիրանտուրան և հաջողությամբ ավարտելուց հետո վերադառնում է մայր կրթօջախ՝ Երևանի պետական բժշկական ինստիտուտ, որտեղ սկզբից աշխատում է իբրև ասիստենտ, իսկ 1967 թ.-ին բժշկագիտության թեկնածուի, 1968 թ.-ին դոցենտի կոչումներ ստանալուց հետո իր հարուստ փորձն ու գիտելիքներն է հաղորդում ապագա բժիշկներին։ Բժշկագիտության մեջ լուրջ ներդրում ունի հատկապես նրա «Աղեստամոքսային տրակտի սուր խանգարումների տոքսիկ ձևերի կլինիկան ու բուժումը հարավի շոգ կլիմայի պայմաններում» աշխատությունը. այն ժամանակ, երբ երեխաների մահացությունը բարձր թիվ էր կազմում, այս մեթոդի ներդրման շնորհիվ հարյուրավոր մանուկների կյանք փրկվեց։


== Ստեղծագործություններ և ճանաչում ==
Միքայել Ջոթյանը բժշկագիտությանը, մասնավորապես մանկաբուժության հիմնահարցերին նվիրված երեքուկես տասնյակ գիտական աշխատությունների ու հոդվածների հեղինակ է։ Մխիթար Հերացու անվան բժշկական համալսարանի 70-ամյակի առթիվ երկարամյա գիտամանկավարժական և վարչական աշխատանքի համար պարգևատրվել է ոսկե մեդալով (2000 թ.)։
(1501) Բաադե

(1501) Բաադե (անգլ.՝ Baade), աստերոիդ աստերոիդների հիմնական գոտում։ Հայտնաբերվել է 1938 թվականի հոկտեմբերի 20-ին Առնո Վախմանի կողմից Բերգդորֆում։
Միջին հեռավորությունը Արեգակից կազմում է 2,543718 ա. մ., առավելագույնը մոտենում է 1,9286 ա. մ. հեռավորության վրա և հեռանում 3,1589 ա. մ.։ Արեգակի շուրջ մեկ ամբողջական պտույտ է կատարում 1481,84 երկրային օրվա ընթացքում, իր ուղեծրով շարժվելով միջինում 0,242941 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1501) Բաադե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բիստրյանկա (այլ կիրառումներ)

Բիստրյանկա, կարող է վերաբերել՝

Բիստրյանկա - գետ Ռուսաստանում, հոսում է Շաբալինսկի շրջանում, Կիրովի մարզում
Բիստրյանկա - գյուղ Ռուսաստանի Կալինինգրադի մարզի Պրավդինսկի շրջանի կազմում
Մեդվեդևո (այլ կիրառումներ)

Մեդվեդևո, կարող է վերաբերել՝


== Ուկրաինայի բնակավայրեր ==
Մեդվեդևո - գյուղ, Ուկրաինայի Ժիտոմիրի մարզի Եմելչևի շրջանում
Մեդվեդևո - գյուղ, Ուկրաինայի Ղրիմի Ինքնավար Հանրապետության Չեռնոմորսկոեի շրջանում
Մեդվեդևո - գյուղ, Ուկրաինայի Սումիի մարզի Կրոլևեցի շրջանում


== Ռուսաստանի բնակավայրեր ==
Մեդվեդևո - քաղաքատիպ ավան Ռուսաստանի Մարի Էլ հանրապետության Մեդվեդևսկի շրջանի կազմում։
Մեդվեդևո - գյուղ Ռուսաստանի Չելյաբինսկի մարզի Չեբարկուլսկի շրջանի կազմում։
Մեդվեդևո - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Մեդվեդևո - գյուղ Ռուսաստանի Տվերի մարզի Ռժևսկի շրջանի կազմում։
Բորովսկայա Անդրեևկա

Բորովսկայա Անդրեևկա (ուկրաիներեն՝ Борівська Андріївка), գյուղ Ուկրաինայի Խարկովի մարզի Բորովի շրջանում։ Հիմնադրվել է 1775 թվականին։
2001 թվականի տվյալներով Բորովսկայա Անդրեևկա գյուղում բնակվում էր 173 մարդ։ Բնակավայրը զբաղեցնում է 1433 կմ² տարածք։ Բնակչության խտությունը կազմում էր 120,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Renault

Renault Group հայերեն տառադարձմամբ՝ Ռենո, ֆրանսիական ավտոարտադրող ընկերութուն,հիմնվել է 1899 թվականին։ Գլխավոր գրասենյակը գտնվում է Փարիզից ոչ հեռու գտնվող Բուլոն-Բիյանկուր քաղաքում։ Մտնում է Renault–Nissan–Mitsubishi կորպորացիայի մեջ։ Forbes Global 2000-ի տվյալներով 2022 թվականին Renault ընկերությունը աշխարհի ամենամեծ ընկերությունների ցանկում զբաղցրել է 644-րդ տեղը։ Renault ընկերությունը վեց անգամ ստացել է Եվրոպական տարվա լավագույն մեքենա մրցանակը․

1966 — Renault 16
1982 — Renault 9
1991 — Renault Clio
1997 — Renault Scénic
2003 — Renault Mégane
2006 — Renault Clio


== Պատմական փաստեր ==
Ընկերությունը հիմնվել է եղբայրներ՝ Լուի, Մարսել և Ֆեռնան Ռենոների կողմից։ Սկզբնական շրջանում չունենալով սեփական արտադրություն, ընկերությունը զբաղվել է պատրաստի ավտոպահեստամասերի միջոցով մեքենաների հավաքմամբ։ Լուի Ռենոն ստացել է մոտ 700 արտոնագիր։ Ընկերության ստեղծումից արեն 2 տարի հետո՝ 1901 թվականին Renault ընկերությունը եղել է աշխարհի 8-րդ ամենամեծ ավտոարտադրողը աշխարհում, մասնագիտանալով փոքր և ոչ թանկ մեքենաների արտադրությամբ։
Ընկերության զարգացմանը նպաստեց նաև այն, որ Լուին և Մարսելը եղել են հաջողակ ավտոարշավորդներ, սակայն 1903 թվականին Մարսելը զոհվեց Փարիզ Մադրիդ մրցուղիում, և ընկերոությունը մի քանի տարով դադարեցրեց մասնակցությունը ավտոարշավներին։
1905 թվականին ընկերությունը ստացավ խոշոր պատվեր արտադրելու 250 մեքենաներ Փարիզի տաքսի ավտոպարկի համար։ Այդ մոդելը Renault AG1-ն էր, որը ստանալավ մեծ ճանաչում, սկսեց արտահանվել աշխարհի մի քանի մեծ քաղաքներ։ Առաջին համաշխարհային պատերազմի տարիներին Renault ընկերությունը զբաղվում էր զինամթերքի արտադրությամբ՝ մասնավորապես արտադրում էին ավիացիոն շարժիչներ և թեթև տանկեր։


== Դուստր ընկերություններ ==
«Ռենո» ընկերության հիմնական դուստր ընկերությունները 2021 թ, դրությամբ։

Renault s.a.s. (Ֆրանսիա)
RCI Banque S.A. (Ֆրանսիա)
Renault Retail Group (France) (Ֆրանսիա)
Renault España S.A. (Իսպանիա)
Renault España Comercial S.A. (Իսպանիա)
Renault Deutschland AG (Գերմանիա)
Renault Italia S.p.A. (Իտալիա)
Revoz (Սլովենիա)
Renault Finance SA (Շվեյցարիա)
Renault UK Limited (Մեծ Բրիտանիա)
Renault Belgique Luxembourg (Բելգիա)
Renault do Brasil (Բրազիլիա)
Renault Argentina (Արգենտինա)
Renault Korea Motors (Կորեայի Հանրապետություն, 80,04 %)
Renault Algérie Spa (Ալժիր)
Renault Commerce Maroc (Մարոկկո, 80 %)
Renault Tanger Exploitation (Մարոկկո)
Oyak-Renault Otomobil Fabrikalari (Թուրքիա, 51 %)
SC Automobile Dacia SA (Ռումինա)
Renault India Private Limited (Հնդկաստան)
CJSC Renault Russia (Ռուսաստանի Դաշնություն)
PAO AVTOVAZ (Ռուսաստանի Դաշնություն, 67,61 %)


== Պատկերասրահ ==

		
		
		
		
		
		


== Ծանոթագրություններ ==
Արտակարգ դատարան

Արտակարգ դատարան (անգլ.՝ Emergency Court), պետության հատուկ պատժիչ մարմին, որն ստեղծվում է արտակարգ իրադրությունների ժամանակ (պատերազմի, պետական հե­ղաշրջման և այլ դեպքերում)։ Արտակարգ դատարանները, ըստ էության, դատարաններ չեն, որովհետև սովորաբար ստեղծվում են պետության դատական համակարգից դուրս և իրականացնում են ոչ թե արդարադատություն, այլ բռնազավթում են դատական իշխանությունը։ Արտակարգ դատարանները անհարիր են իրավական պետությանը և ժողովրդավարական պետությունների սահմանադրությաններով, ինչպես նաև ՀՀ Սահմանադրությամբ արգելված են արտակարգ դատարանների ստեղծումը։


== Գրականություն ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Ֆենիլալանին-փՌՆԹ լիգազ

Ֆենիլալանին-փՌՆԹ լիգազ (ՖՀ 6.1.1.20), ֆերմենտ, որը կատալիզում է հետևյալ քիմիական ռեակցիան

ԱԵՖ + L-ֆենիլալանին + փՌՆԹPhe 
  
    
      
        ⇌
      
    
    {\displaystyle \rightleftharpoons }
   ԱՄՖ + դիֆոսֆատ + L-ֆենիլալանիլ-փՌՆԹPheԱյս ֆերմենտի երեք սուբստրատներն են ԱԵՖ, ֆենիլալանինը և փՌՆԹ(Phe), իսկ պրոդուկտներն են ԱՄՖ, դիֆոսֆատը և L-ֆենիլալանիլ-փՌՆԹPhe։
Այս ֆերմենտը պատկանում է այն լիգազների ենթադասին, որոնք ամինոացիլ-փՌՆԹ-ում առաջացնում են ածխածին-թթվածին կապեր։ Այս ֆերմենտի համակարգային անվանումն է L-ֆենիլալանին։ փՌՆԹPhe լիգազ (ԱՄՖ-առաջացնող)։ Այս ֆերմենտը մասնակցում է ֆենիլալանինի մետաբոլիզմին։


== Կառուցվածքի հետազոտություններ ==
2007 թվականի դրությամբ հայնտի են այս ֆերմենտի 34 տարբեր կառուցվածքներ (1B70, 1B7Y, 1EIY, 1JJC, 1PYS, 2AKW, 2ALY, 2AMC, 2CXI, 2IY5)։


== Ծանոթագրություններ ==


== Արտաքին հղումներ ==
Stulberg MP (1967)։ «The isolation and properties of phenylalanyl ribonucleic acid synthetase from Escherichia coli B»։ J. Biol. Chem. 242 (5): 1060–4։ PMID 5335910
Պասեչնայա (այլ կիրառումներ)

Պասեչնայա, կարող է վերաբերել՝

Պասեչնայա - գյուղ, Ուկրաինայի Խմելնիցկիի մարզի Յարմոլինի շրջանում
Պասեչնայա - գյուղ, Ուկրաինայի Խմելնիցկիի մարզի Ստարոսինյավսկի շրջանում
Երևանի միջնակարգ մասնագիտական երաժշտական դպրոց

Երևանի միջնակարգ մասնագիտական երաժշտական դպրոց կամ Երևանի Չայկովսկու անվան երաժշտական դպրոց, հիմնադրվել է 1938 թվականին, Երևանի պետական կոնսերվատորիային կից՝ շնորհալի երեխաների խմբի բազայի վրա։


== Պատմություն ==
Պյոտր Չայկովսկու անվամբ է կոչվում 1940 թվականից։ Մինչև 1975 թվականը տվել է 665 շրջանավարտ։ 
Դպրոցը մասնագիտացված հանրակրթական օջախն է, որտեղ 12-ամյա կրթություն է ստանում 600 աշակերտ, միաժամանակ ստանալով 2 ատեստատ՝ հանրակրթական և մասնագիտական։
1982 թվականին դպրոցի շենքի ճակատին տեղադրվել է Չայկովսկու բարձրաքանդակը (քանդակագործ՝ Երվանդ Գոջաբաշյան, ճարտարապետ՝ Ջիմ Թորոսյան)։
Դպրոցը հիմնանորոգվել է Հայաստան համահայկական հիմնադրամի ԱՄՆ արևելյան ափի տեղական մարմնի հովանավորությամբ։ Կենտրոնական մասնաշենքն ամբողջությամբ արդիականացվել է և համալրվել ճեմասրահներով, վերակառուցվել է մարզադահլիճը, համերգային դահլիճն ունի բեմահարթակ, հարմարավետ պայմաններ են ստեղծվել թե’ երաժիշտ կատարողների, թե’ հանդիսատեսի համար։ Դպրոցում գործող սիմֆոնիկ, փողային նվագախմբերի, ջութակահարների անսամբլի, երգչախմբի ու ջազ-բենդի համար կառուցվել են մասնագիտական սենյակներ։


== Բաժիններ ==
Ունի դաշնամուրի, ջութակի, թավջութակի, ալտի, կոնտրաբասի, տավիղի, փողային գործիքների և երաժշտության տեսության, հանրակրթական բաժիններ, մանկական երգչախումբ, սիմֆոնիկ նվագախումբ, ջութակահարների և կամերային անսամբլներ։


== Հայտնի շրջանավարտներ ==


== Ծանոթագրություններ ==


== Արտաքին հղումներ ==
Չայկովսկու անվան երաժշտական դպրոցը վերակառուցվել է
Կիսելի (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ԿիսելիԿիսելի (ուկրաիներեն՝ Киселі), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Կիսելի գյուղում բնակվում էր 391 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժամանակակից արվեստի թանգարան (Բազել)

Ժամանակակից արվեստի թանգարան (գերմ.՝ Kunstmuseum Basel | Gegenwart, ավելի վաղ՝ գերմ.՝ Museum für Gegenwartskunst), արվեստի թանգարան Շվեյցարիայի Բազել քաղաքում։ Բացվել է 1980 թվականին՝ որպես Եվրոպայում առաջին հանրային թանգարան՝ բացառապես նվիրված ժամանակակից արվեստի արտադրությանը և պրակտիկային 1960-ականներից մինչև մեր օրերը։ Այն ազգային նշանակության ժառանգության վայր է։
Վարչականորեն ենթակա է Բազելի գեղարվեստի թանգարանին։ 2016 թվականին վերանվանվել է, թանգարանի ֆոնդերի հիմքը Ջուզեպպե Պանցա դի Բյումոյի կողմից հավաքված արվեստի գործերի հավաքածուն է, ով 1970-ականների կեսերին քաղաքին առաջարկել է մի շարք ցուցանմուշներ ցուցադրելու պայմանով, դրա համար համապատասխան տարածքներ գտնել, 1991 թվականից քաղաքապետարանը ամբողջությամբ հոգում է թանգարանի շահագործման ծախսերը։ Թանգարանի հավաքածուում ներկայացված են 1960-ական թվականներից մինչև մեր օրերը ստեղծված արվեստի գործեր։


== Պատմություն և նկարագրություն ==
Ժամանակակից արվեստի թանգարանը Բազելում բացվել է 1980 թվականին Museum für Gegenwartskunst անվամբ։ Համարվում է Եվրոպայի առաջին հանրային ցուցահանդեսային տարածքներից մեկը, որը նվիրված է բացառապես ժամանակակից արվեստին։ 21-րդ դարում թանգարանն անկախ մշակութային հաստատություն չէ, այն վարչականորեն պատկանում է Բազելի գեղարվեստի թանգարանին, որը պաշտոնապես կոչվում է Öffentliche Kunstsammlung Basel: Ժամանակակից արվեստի թանգարանի հավաքածուն միավորում է Բազելի արվեստի թանգարանի և Էմանուել Հոֆման հիմնադրամի (Emanuel Hoffmann-Stiftung) ֆոնդերի աշխատանքները։ 2016 թվականին թանգարանը վերանվանվել է, այժմ այն կոչվում է «Kunstmuseum Basel | Gegenwart»՝ ընդգծելով Բազելի հավաքածուի միասնությունը։
Թանգարանը սկզբնապես հիմնված է եղել իտալացի արվեստի կոլեկցիոներ Ջուզեպպե Պանցա դի Բյումոյի (Giuseppe Panza di Biumo) հավաքածուի վրա, ով 1970-ականների կեսերին Բազելին առաջարկել է ցուցադրել իր ժամանակակից գործերից շատերը, եթե թանգարանին համապատասխան տարածք հատկացվի։ Արդյունքում ժամանակակից արվեստի թանգարանը տեղակայվել է բազելյան թաղամասում (Basel-St. Alban), 1978-1979 թվականներին տեղի ունեցած ամբողջ թաղամասի համապարփակ և լայնածավալ վերակառուցմանը զուգահեռ, Քրիստոֆ Մերյան հիմնադրամը (Christoph Merian Stiftung) վերակառուցել և համալրել է նախկին թղթի գործարանի շենքը։ Նախագիծն իրականացվել է Բազելի Steib + Steib ճարտարապետական ընկերության կողմից։
Ամբողջ նախագիծը հիմնականում ֆինանսավորվել է հովանավոր Մայա Զախեր-Շտելինի կողմից, Բազել-Շտադտ կանտոնն իր հերթին հատկացրել է հողատարածքը և 1991 թվականից ամբողջությամբ իր վրա վերցրել շահագործման ծախսերը։ 2005 թվականին շենքը կապիտալ վերանորոգվել է։
Թանգարանի հավաքածուն ներկայացնում է արվեստի գործեր, որոնք ստեղծվել են 1960-ականներից։ Սկսած 1971 թվականից թանգարանը ձեռք է բերել նաև վիդեոարտ գործեր։ Հավաքածուի ուշադրության կենտրոնում են Յոզեֆ Բոյսի, Բրյուս Նաումանի, Ռոզմարի Տրոկելի և Ջեֆ Ուոլի աշխատանքները, ինչպես նաև ժամանակակից ամերիկյան արվեստի ստեղծագործություններ (Ռոբերտ Գոբեր, Էլիզաբեթ Պեյթոն, Մեթյու Բառնի)։


== Գրականություն ==
Museum für Gegenwartskunst Basel — Basel : Museum für Gegenwartskunst, 1987.


== Ծանոթագրություններ ==


== Արտաքին հղումներ ==
kunstmuseumbasel.ch/en/kunstmuseum-basel Ժամանակակից արվեստի թանգարան (Բազել). պաշտոնական կայք
Basel museums website
(1820) Լոհման

(1820) Լոհման (անգլ.՝ Lohmann), աստերոիդ աստերոիդների հիմնական գոտում։ Հայտնաբերվել է 1949 թվականի օգոստոսի 2-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,198169 ա. մ., առավելագույնը մոտենում է 1,7352 ա. մ. հեռավորության վրա և հեռանում 2,6612 ա. մ.։ Արեգակի շուրջ մեկ ամբողջական պտույտ է կատարում 1190,39 երկրային օրվա ընթացքում, իր ուղեծրով շարժվելով միջինում 0,302421 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1820) Լոհման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տրևելես

Տրևելես (իսպ.՝ Trevélez), բնակավայր և մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալիպուխառա Գրանադինա շրջանում։ Տարածքը կազմում է՝ 91 կմ2։ Բնակչությունը՝ 842 մարդ (2010 թվականի տվյալներով)։


== Արտաքին հղումներ ==
Microweb turística de Trevélez realizada por el Patronato de Turismo de Granada Archived 2008-02-29 at the Wayback Machine.
Situación de Trevélez
Todo sobre Trevélez
Fotos de Trevélez nevado en 2005
Blog de Trevélez
Foro de Trevélez Archived 2016-03-04 at the Wayback Machine.
Foro de Trevélez y La Alpujarra Archived 2008-04-04 at the Wayback Machine.
Consejo Regulador Jamón de Trevélez
Información sobre Trevélez Archived 2011-06-11 at the Wayback Machine.
Նիկա Պիլիև

Նիկա Կնոստանտինովիչ Պիլիև (ռուս.՝ Ника Константинович Пилиев, մարտի 21, 1991(1991-03-21), Թբիլիսի, Վրացական ԽՍՀ, ԽՍՀՄ), ռուսական ֆուտբոլիստ, «Կուբան Հոլդինգ» ակումբի վինգեր։ 


== Կարիերա ==
Ազգությամբ օս Պիլիևը սկսել է ֆուտբոլով զբաղվել Սոչիում, որտեղ ընտանիքի հետ տեղափոխվել է յոթ տարեկանում։ Այնտեղից հայտնվել է Մոսկվայի «Լոկոմոտիվում»՝ ավելի ուշ հայտնվելով երիտասարդական թիմում։ Պիլիևը մասնակցել է գլխավոր թիմի մարզումներին և նույնիսկ մեկ անգամ խաղացել է Ռուսաստանի առաջնությունում։ 2009 թվականի մայիսի 16-ին նա փոխարինման է դուրս եկել 9-րդ տուրի՝ Գրոզնիի «Թերեքի» դեմ խաղի 86-րդ րոպեին։ 2009 թվականի սկզբին Պիլիևը հրավիրվել էր Ռուսաստանի երիտասարդական հավաքական, օգնել նրան հաղթել Գրանատկինի անվան մրցաշարում և դարձել է նրա լավագույն ռմբարկուն (այդ թվում՝ հեղինակել է Թուրքիայի դարպասը եզրափակչում խփած երեք գոլերից երկուսը)։
2009 թվականի օգոստոսի 31-ին չի երկարաձգել պայմանագիրը «Լոկոմոտիվի» հետ և տեղափոխվել է Մոսկվայի ԲԿՄԱ։ Բանակայինների կազմում նորամուտը նշել էր 2009 թվականի սեպտեմբերի 15-ին Չեմպիոնների լիգայի՝ գերմանական «Վոլֆսբուրգի» դեմ խաղում՝ փոխարինման դուրս գալով երկրորդ խաղակեսում։ ԲԿՄԱ-ի մեկնարկային կազմում Նիկան հայտնվել է արդեն հաջորդ խաղում՝ «Դինամոյի» դեմ մայրաքաղաքային դերբիում և լավագույնն է եղել խաղադաշտում։ ԲԿՄԱ-ի կազմում Պրեմիեր լիգայում 2009 թվականին 4 անգամ խաղադաշտ է դուրս եկել, Չեմպիոնների լիգայում՝ 3 անգամ։ Նոյեմբերին վնասվածք է ստացել և շարքից դուրս է եկել մինչև մրցաշրջանի ավարտը։
2010 թվականի օգոստոսին վարձավճարով տեղափոխվել է Պերմի «Ամկար»։ Նորամուտը նշել է «Անժիի» դեմ խաղում՝ փոխարինման դուրս գալով հանդիպման 24-րդ րոպեին, ընդհանուր առմամբ «Ամկարի» կազմում անցկացրել է 5 հանդիպում։ 2011 թվականին վերադարձել է ԲԿՄԱ։ Փետրվարին ակումբը Նիկային կես տարվա վարձավճարով ուղարկել է Բրատիսլավայի «Սլովան»։
2013 թվականի առաջին կեսին հանդես է եկել Աստրախանի «Վոլգարում», որը 2012/13 մրցաշրջանի արդյունքում դուրս է մնացել Ռուսաստանի առաջին դիվիզիոնից, և Պիլիևը հեռացել է ակումբից՝ տեղափոխվելով վրացական «Դիլա»։ Հետագայում խաղացել է Հայկական «Բանանցում» և «Ուլիսում», եղել է Արմավիրի «Տորպեդո» տեղափոխված «Ուլիսի» ֆուտբոլիստների թվում։
2019 թվականին տեղափոխվել է Պավլովսկայայի «Կուբան Հոլդինգ» ակումբի կազմում, որի կազմում նույն թվականի հուլիսի 20-ին առաջին անգամ խաղացել է Ռուսաստանի 2019/20 մրցաշրջանի գավաթի խաղարկությունում։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
НИКА ПИЛИЕВ: «У МЕНЯ БЫЛ НЕ БЕЛЫЙ „МЕРСЕДЕС“, А БМВ. А ТЕПЕРЬ ВООБЩЕ ПЕШКОМ ХОЖУ»
Բաուհաուզ (այլ կիրառումներ)

Բաուհաուզ կարող է վերաբերել․

Բաուհաուզ (գերմ. - Bauhaus), լրիվ անվանումը՝ Շինարարության գեղարվեստական ձևաստեղծման բարձրագույն դպրոց (Hochschule für Bau und Gestaltung ) - ուսումնական հաստատություն և ճարտարապետա-գեղարվեստական միություն էր Գերմանիայում։
Bauhaus - Մեծ Բրիտանական ռոք խումբ է։
Գյուտարագոտիք

Գյուտարագոտիք, քարայր Հայաստանի Լոռվա մարզի Թումանյանի շրջանի Դսեղ գյուղի ժայռերի մեջ։ Օմար խանի 1876 թվականի արշավանքի ժամանակ այստեղ էին ապաստանել շրջակա գյուղերի բնակիչները։


== Ծանոթագրություններ ==
Բերդակ (Մշո գավառ)

Անվան այլ կիրառումների համար տե՛ս՝ Բերդակ (այլ կիրառումներ)Բերդակ, բերդ Արևմտյան Հայաստանում, Բիթլիսի վիլայեթի Մշո գավառում։ Հանդիսացել է նշանավոր բերդ։
Բերդակն ավերվել է 1890-ական թվականներին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Անդրեևկա (գյուղ, Կոլոմենսկի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ռուս.՝ Андреевка), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 391 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արտագաղթ

Արտագաղթ կամ Էմիգրացիա (ծագել է լատ.՝ emigro - «վտարվում եմ» բառից), հայրենիքից հարկադիր կամ կամավոր հեռանալը մեկ ուրիշ երկրի մշտական կամ ժամանակավոր բնակության նպատակով՝ քաղաքական, տնտեսական կամ այլ շարժառիթներով։


== Ծանոթագրություններ ==
Կոլոնիա Լեոպոլդինա

Կոլոնիա Լեոպոլդինա (պորտ.՝ Colônia Leopoldina), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մատա Ալագոանայի գավառի կազմի մեջ։ Բնակչությունը կազմում է 19363 մարդ՝ 2007 թվականի տվյալներով։ Գրավում է 295,7 կմ2 տարածք։ Բնակչության խտությունը՝ 65,5 մարդ/կմ²։ Քաղաքի տոնը նշվուն է հուլիսի 16-ին։


== Պատմություն ==
Քաղաքը հիմնադրվել է 1852 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 84 325 000 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 4694 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,578(տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիմայի ռելիեֆը՝ արևադարձային, անձրևային։